text: Боровинките са богати на полезни вещества – в тях се съдържа голямо количество витамин С, както и ценни антиоксиданти. Точно тези вещества са най-необходими на организма по време на стрес, обясняват учените.
  Бадемите са ценен източник на витамини В2 и Е – тези два витамина подобряват имунната система, допълват още специалистите. Бадемите всъщност дават възможност на човек да се отпусне. За успокояване на нервите се препоръчва и консумацията на повече мляко – то е добър източник на енергия.
  Менюто може да бъде допълнено и с портокали, които както е добре известно са богати на витамин С. Те могат да се консумират по два начина - или като плод, или като сок, в зависимост от предпочитанията. Учените твърдят, че високите нива на витамин С в оранжевите плодове почти моментално ще повлияят на стреса.
  Това са овесената каша, аспержите, мидите, фъстъците, боб и черен шоколад. Специалистите обясняват, че сложните въглехидрати, които има в овесените ядки, помагат за отделянето на серотонин, който потиска стреса.
  Аспержите пък имат в себе си достатъчно количество фолати, които да повишат настроението на човек, след като похапне от тях. Мидите, от своя страна, влияят не само на настроението, но и на имунната система, освен това са богати на цинк.
  Фъстъците и черният шоколад също осигуряват усещане за покой, обясняват специалистите. Която и храна да похапва човек, трябва да внимава с количеството и да не прекалява.
  Освен с храна, стресът може да се пребори и с кратка почивка или казано иначе – мини ваканция. Учени от САЩ твърдят, че кратката почивка е по-добра от дългата ваканция.
  Оправданията, че никога не ни остава време за почивка, трябва да останат в миналото, защото дори само два дни без работа са достатъчни човек да се отдаде на релакс, категорични са изследователите.
  Изследването е дело на специалисти от университета „Дюк“. Те твърдят, че е много по-добре хората да си вземат няколко малки отпуски през годината (поне четири пъти годишно), отколкото да си почиват веднъж, но цял месец.